OCHA အဖွဲ့၏ ဝင်ရောက်ကူညီခွင့် ကိစ္စရပ်များအား စောင့်ကြည့်စစ်ဆေးခြင်း
မြန်မာနိုင်ငံအတွက် ညွှန်ကြားချက်

မြန်မာနိုင်ငံအတွက် ဝင်ရောက်ကူညီခွင့်/သွားလာခွင့် ကိစ္စရပ်များဆိုင်ရာ အခြေပြုအချက်အလက်စနစ်သည် OCHA အဖွဲ့၏ ဝင်ရောက်ကူညီခွင့်ဆိုင်ရာစောင့်ကြည့်စစ်ဆေးခြင်းနှင့်အစီရင်ခံခြင်းမူဘောင် (AMRF) ကို အခြေခံထားပြီး၊ လူသားချင်း စာနာမှုဆိုင်ရာ တုံ့ပြန်ရေးလုပ်ငန်းများတွင် ဝင်ရောက်ကူညီခွင့်အကန့်အသတ်များကြောင့် ဖြစ်ပေါ်သည့် သက်ရောက်မှုများကို စုဆောင်း၍ သရုပ်ခွဲဆန်းစစ်သည့် နည်းလမ်းတစ်ခုဖြစ်သည်။ ဤမှတ်စုသည် သဘောတရားရေးရာ အကျဉ်းချုပ်ရှင်းပြပေးခြင်းဖြစ်ပါသည်။ 
AMRF တွင် ဖော်ပြထားသည့် ဝင်ရောက်ကူညီခွင့်/သွားလာခွင့်ဆိုင်ရာ အကန့်အသတ်အမျိုးအစား (၉) မျိုးရှိပါသည်။ ယင်း အကန့်အသတ်များ၏ လားရာလမ်းကြောင်း သို့မဟုတ် ပုံစံများကို အချိန်နှင့်အမျှ သတ်မှတ်ဖော်ထုတ်နိုင်ရန်အတွက် ညွှန်းကိန်းများဖြင့် စောင့်ကြည့်စစ်ဆေးပါသည် (ဥပမာအားဖြင့် မည်သည့်နေရာတွင် ဝင်ရောက်ကူညီခွင့်/သွားလာခွင့် အကန့်အသတ်များဖြစ်ပေါ်နေသနည်း? မည်သူ့ကို ထိခိုက်စေသနည်း? အကန့်အသတ်ကြောင့် မည်သည့် သက်ရောက်မှုရှိသနည်း? မည်သူ့တွင် တာဝန်ရှိသနည်း? စသည်ဖြင့်)။ 

	အပိုင်း
	မည်သည့်အချက်ကို စောင့်ကြည့်စစ်ဆေးနေပါသနည်း သို့မဟုတ် အစီရင်ခံနေပါသနည်း?

	 
အချက်အလက်ဇယား 

ဝင်ရောက်ကူညီခွင့်/ သွားလာခွင့်ကို ကန့်သတ်ခံရသည့် သို့မဟုတ် တားဆီးခံရသည့် ကိစ္စရပ်များနှင့် ယင်းတို့၏ သက်ရောက်မှုများ 

အကန့်အသတ် အမျိုးအစားများနှင့် အကြံပြုထားသော ညွှန်းကိန်းများကို စာမျက်နှာ ၂ နှင့် ၃ တွင် ကြည့်ပါ။ 
	 
ဖြစ်ရပ်တစ်ခုချင်းစီအတွက် အောက်ပါ သတင်းအချက်အလက်များကို မှတ်တမ်းတင်ပါသည် - 

· ကိစ္စရပ်ဖြစ်ပွားသည့် ရက်စွဲ
· ပထဝီဝင်တည်နေရာ (ပြည်နယ်/တိုင်းဒေသကြီး၊ မြို့နယ်တို့အပါအဝင်) 
· တာဝန်ရှိသူ
· ကိစ္စရပ်အမျိုးအစား (ဝင်ရောက်ကူညီခွင့်/သွားလာခွင့်ဆိုင်ရာ အကန့်အသတ် ၉ မျိုးမှ) 
· ထိခိုက်ခံရသည့် အစုအဖွဲ့ သို့မဟုတ် ကဏ္ဍ 
· ရှင်းလင်းဖော်ပြချက် (ကိစ္စရပ်အကြောင်း အသေးစိတ်အချက်များ) 
· မှတ်ချက် (ဤနေရာတွင် အကန့်အသတ်အမျိုးအစားသစ်များကို မှတ်ချက်ပြုနိုင်ပြီး၊ ထပ်တိုးမှတ်ချက်များရှိပါက ဖော်ပြနိုင်သည်) 
· ရပ်ရွာလူထု သို့မဟုတ် လူသားချင်းစာနာမှုလုပ်ငန်းအပေါ် သက်ရောက်မှု  
· လိုအပ်ချက်များရှိနေကြောင်းကို ငြင်းပယ်ခံရခြင်းကြောင့် သို့မဟုတ် အချို့သော ရပ်ရွာ အသိုင်းအဝိုင်းများကို ချန်လှပ်ခံရခြင်းကြောင့် လူသားချင်းစာနာမှုအကူအညီများကို မရရှိသည့် ဘေးဒဏ်ခံပြည်သူအရေအတွက် (ဖြစ်ရပ်ပမာဏ) 
· လူသားချင်းစာနာမှုဆိုင်ရာ တုံ့ပြန်ရေးလုပ်ငန်းကြန့်ကြာရသည့် ရက်အရေအတွက် သို့မဟုတ် လိုအပ်ချက်များရှိနေကြောင်းကို ငြင်းပယ်ခံရခြင်းကြောင့် အယူခံတင်သွင်းရသည့် ရက်အရေအတွက် သို့မဟုတ် နှစ်မျိုးလုံး 
· ဝင်ရောက်ကူညီခွင့်/သွားလာခွင့် ငြင်းပယ်ခံရသော သို့မဟုတ် လိုအပ်ချက်များရှိနေသည့် ပြည်သူများထံသို့ ဖြန့်ကြက်ရောက်ရှိရန် တနည်းနည်းဖြင့် ကြန့်ကြာနေသော သို့မဟုတ် အကူအညီ ပေးအပ်ခြင်းကို တားဆီးခံရသော လူသားချင်းစာနာမှုဆိုင်ရာ အကူအညီ လုပ်သားအရေအတွက် (မစ်ရှင်ပြီးဆုံးရန် လိုအပ်နေသေးသော ဝန်ထမ်းများအားလုံး အပါအဝင်) 

ဝင်ရောက်ကူညီခွင့်/သွားလာခွင့်ဆိုင်ရာ အကန့်အသတ်များနှင့် ညွှန်းကိန်းများ  
	 
	အကန့်အသတ်များ
	ရှင်းလင်းဖော်ပြချက်
	အကြံပြုထားသည့် ညွှန်းကိန်း
	သက်ရောက်မှု (အကြံပြုထားသည့် တိုင်းတာမှုများ)

	၁။
	နိုင်ငံတွင်းသို့ အေဂျင်စီများ၊ ဝန်ထမ်းများ၏ သွားလာမှု သို့မဟုတ် ကုန်ပစ္စည်းများ တင်သွင်းမှုကို အုပ်ချုပ်ရေးအရ ကန့်သတ်မှုများ (မှတ်ချက် - လက်ရှိ မြန်မာနိုင်ငံ AMRF တွင် မဖော်ပြထားပါ)

	လုပ်ငန်းဆောင်ရွက်မည့် နိုင်ငံအတွင်းသို့ ဝင်ရောက်မှုအတွက် ဗျူရိုကရေစီစနစ် သို့မဟုတ် အုပ်ချုပ်ရေးအရ သတ်မှတ်ချက်များ (အဖွဲ့အစည်းများ မှတ်ပုံတင်ခြင်း သို့မဟုတ် ဝန်ထမ်းများအတွက် ဗီဇာများနှင့် အလုပ်လုပ်ခွင့်ပါမစ်များ သို့မဟုတ် နိုင်ငံတွင်းသို့  ကယ်ဆယ်ရေးပစ္စည်းများ၊ ကိရိယာများ တင်သွင်းခြင်းအပေါ် ကန့်သတ်ချက်များ သို့မဟုတ် အားလုံး

	· ဗီဇာရရှိရန် ကြန့်ကြာခြင်း/ ငြင်းပယ်ခံရခြင်း 
· လူသားချင်းစာနာမှုအဖွဲ့အစည်း အဖြစ် တရားဝင်မှတ်ပုံတင်ရာတွင် (လုပ်ငန်းဆောင်ရွက်ခွင့် ရယူရာ တွင်) ကြန့်ကြာခြင်း/ ငြင်းပယ်ခံရခြင်း  
· ကုန်ပစ္စည်းများအား နိုင်ငံတွင်းသို့ တင်သွင်းရာတွင် ကြန့်ကြာခြင်း/ ငြင်းပယ်ခံရခြင်း 
 
	· ဆိုင်းငံ့ထားသော/ ကြန့်ကြာနေသော/ ငြင်းပယ်ခံရသော ဗီဇာအရေအတွက် သို့မဟုတ် တရားဝင်မှတ်ပုံတင်မှု အရေအတွက် 
· အကောက်ခွန်ဦးစီးဌာနက ကုန်ပစ္စည်းများကို ထိန်းသိမ်းထားသည့် ကာလ 
· အုပ်ချုပ်ရေးဆိုင်ရာ သတ်မှတ်ချက်များကို လိုက်နာဆောင်ရွက်ရန် လိုအပ်သည့် ဝန်ထမ်း/အလုပ်ချိန်နာရီ
· အုပ်ချုပ်ရေးဆိုင်ရာ သတ်မှတ်ချက်များကို လိုက်နာဆောင်ရွက်ရန် ကျခံရသည့် ကုန်ကျစရိတ်များ 
· လူသားချင်းစာနာမှု အကူအညီ မရရှိသော သို့မဟုတ် ကြန့်ကြာမှုများကြောင့် ထိခိုက်ခံစားရသော ဘေးဒဏ်ခံပြည်သူ အရေအတွက် 

	၂။ 
	နိုင်ငံတွင်းတွင် အေဂျင်စီများ၊ ဝန်ထမ်းများ၏ သွားလာမှု သို့မဟုတ် ကုန်ပစ္စည်းများ သယ်ယူမှု သို့မဟုတ် လုပ်ငန်းဆောင်ရွက်မှုကို အုပ်ချုပ်ရေးအရ ကန့်သတ်မှုများ 
	လူသားချင်းစာနာမှုဆိုင်ရာ ပါဝင်ဆောင်ရွက်သူများက ဘေးဒဏ်ခံပြည်သူများထံ ဖြန့်ကြက်ရောက်ရှိရန်နှင့် မရှိမဖြစ်သော ကယ်ဆယ်ရေးပစ္စည်းများကို သယ်ယူပို့ဆောင်ရန်အတွက် လွတ်လပ်စွာ သွားလာမှုကို တားမြစ်မှုများ - ဤတားမြစ်မှုများတွင် ရုပ်ပိုင်းဆိုင်ရာ ကန့်သတ်ချက်များ (ဥပမာ-စစ်ဆေးရေးဂိတ်များ) သို့မဟုတ် အုပ်ချုပ်ရေးဆိုင်ရာ ကန့်သတ်ချက်များ (ဥပမာ - ခရီးသွားခွင့် ကန့်သတ်ခြင်း၊ စီမံကိန်းခွင့်ပြုမိန့်ကို ကန့်သတ်ခြင်း၊ ဥပဒေမဲ့ သို့မဟုတ် တရားမဝင် အခွန်ကောက်ခြင်း) တို့ ပါဝင်နိုင်သည်။ 
	· ကြိုတင်တားဆီးခြင်း
· ခရီးသွားခွင့်ပြုမိန့်များ ကြန့်ကြာ ခြင်း/ ငြင်းပယ်ခံရခြင်း 
· စီမံကိန်းခွင့်ပြုမိန့်များ ကြန့်ကြာခြင်း/ ငြင်းပယ်ခံရခြင်း 
· ကွင်းဆင်းလေ့လာမှု/အလုပ်ဖြင့် သွားလာမှုကို ပယ်ဖျက်ခြင်း/ ရွှေ့ဆိုင်းခြင်း  
· ဝန်ထမ်းများနှင့် ယာဉ်များကို ရှာဖွေရန် တောင်းဆိုခြင်း။ 
	· လူသားချင်းစာနာမှု အကူအညီ မရရှိသော သို့မဟုတ် ကြန့်ကြာမှုများကြောင့် ထိခိုက်ခံစားရသော ဘေးဒဏ်ခံပြည်သူ အရေအတွက် 
· ဘေးဒဏ်ခံပြည်သူ/နေရာဒေသများသို့ ဝင်ရောက်ကူညီခွင့်မရသည့် ရက် အရေအတွက် 
· အုပ်ချုပ်ရေးဆိုင်ရာ သတ်မှတ်ချက်များကို လိုက်နာဆောင်ရွက်ရန် လိုအပ်သည့် ဝန်ထမ်း/အလုပ်ချိန်နာရီ
· ဖြစ်ရပ်/အဖွဲ့အစည်းအလိုက် ကျခံခဲ့ရသည့် ဥပဒေမဲ့အခကြေးငွေ/အခွန် ကုန်ကျစရိတ် 
· ကယ်ဆယ်ရေးပစ္စည်းများကို သယ်ယူပို့ ဆောင်ရေးနှင့် ဖြန့်ဝေရေးမလုပ်နိုင်ဘဲ ဆိုင်းငံ့ထားရသည့် ရက်အရေအတွက်  

	၃။
	လူသားချင်းစာနာမှုလုပ်ငန်းများကို နှောင့်နှေးစေသည့် စစ်ဆင်ရေး လုပ်ငန်းများ သို့မဟုတ် မလုံခြုံမှုများ တိုးလာခြင်း 
	လူများနှင့် ကုန်ပစ္စည်းများ၏ ရွေ့လျားသွားလာမှုကို နှောင့်နှေးစေသည့် စစ်ရေးလှုပ်ရှားမှုများ သို့မဟုတ် အထွေထွေအကြမ်းဖက်မှုများ၏ သက်ရောက်မှုများ - ပဋိပက္ခအခြေအနေများတွင် တိုက်ပွဲဖြစ်ပွားနေစဉ် အတွင်း အရေးပေါ်ကယ်ဆယ်ရေးပစ္စည်းများ ဖြတ်သန်းမှုကို ပံ့ပိုးကူညီပေးမည့် အစီအစဉ်များ မရှိခြင်းလည်း ပါဝင်သည်။ 
	· ဝန်ထမ်းများအား ရုပ်သိမ်းခြင်း 
· လူသားချင်းစာနာမှုလုပ်ငန်းများကို ဆိုင်းငံ့ထားခြင်း 
	· ဘေးဒဏ်ခံပြည်သူများထံသို့ ဝင်ရောက် ကူညီခွင့်မရသည့် ကာလ/ ဝင်ရောက်ကူညီခွင့်မရသည့် ဘေးဒဏ်ခံ ပြည်သူများ၏ အရေအတွက် 
· လူသားချင်းစာနာမှုလုပ်ငန်းများကို ဆိုင်းငံ့ထားရသည့် ရက်အရေအတွက် 

	၄။ 
	လူသားချင်းစာနာမှုဆိုင်ရာ ဝန်ထမ်းများ၊ ပိုင်ဆိုင်မှုများနှင့် အဆောက်အဦများအပေါ် အကြမ်းဖက်မှုများ သို့မဟုတ် ခြိမ်းခြောက်မှုများ

	လူသားချင်းစာနာမှုဆိုင်ရာ ဝန်ထမ်းများကို တိုက်ရိုက်ထိခိုက်စေပြီး နိုင်ငံရေး/စီးပွားရေးအရ လှုုံ့ဆော်ဖြစ်ပေါ်သည့် အကြမ်းဖက်မှု သို့မဟုတ် အကြမ်းဖက်လုပ်ရပ်နှင့် ထိတွေ့ခြင်း  - ကယ်ဆယ်ရေးပစ္စည်းများအား အကြမ်းဖက်ရန်၊ အာဏာဖြင့် ချုပ်ကိုင်ရန်၊ ခိုးယူရန်၊ လုယက်ရန် ခြိမ်းခြောက်မှုများလည်း ပါဝင်နိုင်သည်။  
	· လူသားချင်းစာနာမှုဆိုင်ရာ လုပ်သား များအား တိုက်ခိုက်ခြင်း  
· လူသားချင်းစာနာမှုဆိုင်ရာ လုပ်သား များအား ခြိမ်းခြောက်ခြင်း 
· လူသားချင်းစာနာမှုဆိုင်ရာ ပိုင်ဆိုင် မှုများ (ယာဉ်များ၊ ကယ်ဆယ်ရေး ပစ္စည်းများ စသည်ဖြင့်)အား ခိုးယူခြင်း သို့မဟုတ် လုယက်ခြင်း။
	· သတ်ဖြတ်ခံရသည့်/ဒဏ်ရာရသည့် ဝန်ထမ်း အရေအတွက် 
· ပြန်ပေးဆွဲခံရသည့် ဝန်ထမ်းအရေအတွက်
· ထိန်းသိမ်း/ဖမ်းဆီးခံရသည့် ဝန်ထမ်း အရေအတွက် 
· ခိုးယူ/လုယက်ခံရသည့်  အကူအညီ ပမာဏနှင့် အမျိုးအစား၊ ယင်းကြောင့် ဖြန့်ကြက်ရောက်ရှိနိုင်ခြင်း မရှိသည့် အကျိုးခံစားရသူအရေအတွက် 

	၅။
	လူသားချင်းစာနာမှုဆိုင်ရာ လုပ်ငန်းများအား အကောင်အထည်ဖော်မှုကို နှောင့်ယှက်ခြင်း 
	လူသားချင်းစာနာမှုဆိုင်ရာ လုပ်ငန်းများအား အကောင်အထည်ဖော်နေစဉ်အတွင်း သို့မဟုတ် နောက်ပိုင်းတွင် (နိုင်ငံရေး သို့မဟုတ် စစ်ဖက်ဆိုင်ရာ ပါဝင်သူများက) တိုက်ရိုက်နှောင့်ယှက်ခြင်း - သီးသန့်ဒေသတစ်ခုတွင်သာ လုပ်ကိုင်ရန် ဖိအားပေးခြင်း သို့မဟုတ် လူသားချင်းစာနာမှု အကူအညီကို နိုင်ငံရေး/စစ်ရေးအစီအစဉ်တစ်ရပ်နှင့် ချိတ်ဆက်ရန် အတင်းအကျပ်ပြုခြင်းလည်း ပါဝင်နိုင်သည်။ 


	· အကျိုးခံစားရသူ ရွေးချယ်ရာတွင် နှောင့်ယှက်ခြင်း သို့မဟုတ် နှောင့်ယှက်ရန် ကြိုးစားခြင်း 
· လူသားချင်းစာနာမှုလုပ်ငန်း အကောင်အထည်ဖော်မှုကို နှောင့် ယှက်ခြင်း သို့မဟုတ် ဖြတ်တောက်ခြင်း။ 
· အခြားသော လုပ်ငန်းဆောင်ရွက်မှု ပုံစံများ (သယ်ယူပို့ဆောင်ရေး၊ ဖြန့်ဝေရေးစသည်ဖြင့်) ကို နှောင့်ယှက်ခြင်း။ 
· ကယ်ဆယ်ရေးပစ္စည်းများကို ဖြန့်ဝေပြီး နောက်ပိုင်းတွင် လုယက်ခြင်း။
	· နှောင့်ယှက်မှုကြောင့် အကူအညီမှ ချန်လှပ်ခံရသည့် ဘေးဒဏ်ခံပြည်သူ အရေအတွက် 
· လမ်းကြောင်းပြောင်းသွားသည့် အကူအညီ ပမာဏ/အမျိုးအစား 
· နှောင့်ယှက်မှုကြောင့် လူသားချင်းစာနာမှု လုပ်ငန်းများ နှောင့်နှေးခဲ့သည့် ကာလ (နှောင့်ယှက်မှုကို ဖြေရှင်းပြီးသည်အထိ လုပ်ငန်းများအား ဆိုင်းငံ့ထားရန် ဆုံးဖြတ်ချက်များ အပါအဝင်) 


	၆။
	မိုင်းများနှင့် မပေါက်ကွဲသေးသော လက်နက်ပစ္စည်းများ (UXOs) ရှိနေခြင်း 
	ကိရိယာများ၊ ကုန်ပစ္စည်းများနှင့် ဝန်ထမ်းများ၏ ရွေ့လျားသွားလာမှုကို ဟန့်တားနေသည့်  သို့မဟုတ် လူသားချင်းစာနာမှုလုပ်ငန်းများကို တနည်းနည်းဖြင့် နှောင့်ယှက်နေသည့် မိုင်းများ၊ ချိန်ကိုက်ပေါက်ကွဲ ပစ္စည်းများ၊ ထပ်ဆင့် ပေါက်ကွဲစေတတ်သော လက်နက်များ၊ မပေါက်ကွဲသေးသော လက်နက်ပစ္စည်းများ 
	· ဒေသအလိုက် မိုင်းများ/ERWs များ၏ အခြေအနေ (မိုင်းရှိနိုင်သည်ဟု သံသယရှိခြင်း၊ မိုင်းရှိနေကြောင်း အစီရင်ခံထားသော်လည်း နယ်နမိတ် မသတ်မှတ်ရသေးခြင်း၊  မိုင်းကွင်း နယ်နိမိတ် သတ်မှတ်ထားခြင်း၊ အန္တရာယ်ရှိဧရိယာအဖြစ် သတ်မှတ် ထားခြင်း၊ မိုင်းရှင်းပြီးဧရိယာ စသည်ဖြင့်) 
	· မိုင်း သို့မဟုတ် UXOs  ကြောင့် သေဆုံး/ ဒဏ်ရာရသည့် ဘေးဒဏ်ခံပြည်သူ အရေအတွက် 
· မိုင်းများရှိနေခြင်းကြောင့် အကူအညီ လက်ခံရယူနိုင်စွမ်း မရှိသည့် ဘေးဒဏ်ခံပြည်သူ အရေအတွက် 

	၇။
	ရုပ်ပိုင်းဆိုင်ရာ ပတ်ဝန်းကျင် 
	မြေပြင်အနေအထား၊ ရာသီဥတုနှင့် လမ်း/တံတား/ လေယာဉ်ကွင်းစသည့် အခြေခံ အဆောက်အဦများနှင့် ဆက်စပ်နေသည့် အတားအဆီးများ 

	· ရုပ်ပိုင်းဆိုင်ရာ အခြေခံ အဆောက်အဦများ၏ အခြေအနေ 
· အခြေခံအဆောက်အဦများကို ယာယီအားဖြင့် ထိခိုက်နေသည့် ရာသီဥတု သို့မဟုတ် အခြားသော ဖြစ်ရပ်များ 
	· ရုပ်ပိုင်းဆိုင်ရာ ပတ်ဝန်းကျင်ကြောင့် အကူအညီ လက်ခံရယူနိုင်စွမ်း မရှိသည့် ဘေးဒဏ်ခံပြည်သူ အရေအတွက် 

	၈။ 
	ပဋိပက္ခကြောင့် ထိခိုက်ခံစားရ သည့် ပြည်သူများက ဝန်ဆောင်မှု များနှင့် အကူအညီများကို ရယူရာတွင် ကန့်သတ် တားမြစ်ခံရမှုများ သို့မဟုတ် နှောင့်ယှက်ဟန့်တားခံရမှုများ 

	ပဋိပက္ခကြောင့် ထိခိုက်ခံစားရသည့် ပြည်သူများက ဝန်ဆောင်မှုများနှင့် အကူအညီများအား ရယူနိုင်စွမ်းကို နှောင့်ယှက်နေသည့် ဖြစ်ရပ်များနှင့် လုပ်နည်းလုပ်ဟန် များ အားလုံး - ပြည်သူများအား အတင်းအကျပ် ရွှေ့ပြောင်းစေခြင်းအပြင်၊ ဘေးဒဏ်ခံပြည်သူများ (သို့မဟုတ် သီးသန့် လူဦးရေအုပ်စု သို့မဟုတ် တစ်ဦးချင်း) က ဝန်ဆောင်မှုနှင့်အကူအညီများအား ရယူမှုကို တားဆီးနေသည့် ရုပ်ပိုင်းဆိုင်ရာ  သို့မဟုတ် အုပ်ချုပ်ရေးဆိုင်ရာ ကန့်သတ်တားမြစ်မှုများလည်း ပါဝင်နိုင်သည်။ 
 

	· ပြည်သူများကို အကူအညီပေးနေ သည့် နေရာများမှ အတင်းအကျပ် ရွှေ့ပြောင်းစေခြင်း  
· အရပ်ဖက်၊ စစ်ဖက်နှင့် လုံခြုံရေးတွင် ပါဝင်သူများက ရပ်ရွာလူထုအား အစွန်းရောက်များနှင့် ဆက်နွယ် သည်ဟု ယူဆခံရသည့် ဧရိယာများ တွင် အကူအညီ ရယူမှုကို နှောင့်ယှက်ဟန့်တားခြင်း။ 
· ပြည်သူများ၏ ရွေ့လျားသွားလာမှုကို ကန့်သတ်တားမြစ်ခြင်း။ 
· ဆန္ဒမပါဘဲ နေရပ်ပြန်စေခြင်း သို့မဟုတ် မူလနိုင်ငံသို့ ပြန်ပို့ခြင်း 
· ဝန်ဆောင်မှု/အကူအညီများကို အသုံး မပြုနိုင်ရန် ကြိုတင်တားဆီးခြင်း။ 
	· အကူအညီ လက်ခံရရှိနိုင်စွမ်း မရှိသည့် သို့မဟုတ် အကူအညီမှ ချန်လှပ်ခံရသည့် ဘေးဒဏ်ခံပြည်သူ အရေအတွက် 

	၉။
	လူသားချင်းစာနာမှု အကူအညီ ပေးရမည့် လိုအပ်ချက်များ သို့မဟုတ် အကျုံးဝင်မှု အခြေအနေများ ရှိနေကြောင်းကို ငြင်းဆိုခြင်း။ 

	လူသားချင်းစာနာမှုဆိုင်ရာ လိုအပ်ချက်များ သို့မဟုတ် လူသားချင်းစာနာမှုဆိုင်ရာ တုံ့ပြန်ရေးလုပ်ငန်း ဆောင်ရွက်ရန် လိုအပ်နေခြင်း သို့မဟုတ် ဆောင်ရွက်ရန် မေတ္တာရပ်ခံခြင်းကို (ပုံမှန်အားဖြင့် အိမ်ရှင်အစိုးရက) ငြင်းဆိုခြင်း (သို့မဟုတ်) 
လူမျိုး၊ ဘာသာရေးအရ ထူးခြားသည့် သွင်ပြင်ရှိနေသည့် အုပ်စုများ သို့မဟုတ် ယင်းအုပ်စုများ၏ အခြေအနေများ (ဥပမာ - ပဋိပက္ခ၏ အစိတ်အပိုင်းမဟုတ်သည့် ဒေသတွင်/အုပ်စုကြောင့် နေရပ်စွန့်ခွာရခြင်း)ကို အခြေခံလျက် အချို့သော ရပ်ရွာအသိုင်းအဝိုင်းများသို့ ပေးအပ်သည့် အကူအညီများကို ငြင်းပယ်ခြင်း (သို့မဟုတ်)
နှစ်မျိုးလုံး။ 

	· လူသားချင်းစာနာမှုဆိုင်ရာ လိုအပ်ချက်များ ရှိနေကြောင်းကို အများပြည်သူသို့ ထုတ်ပြန်ချက်များ။ 
· လူသားချင်းစာနာမှုဆိုင်ရာ လိုအပ်ချက်များ ရှိနေကြောင်းကို အဖွဲ့တွင်း ထုတ်ပြန်ချက်များ (ဥပမာ - ရုံးစာများ၊ နှုတ်အားဖြင့် ဆက်သွယ် ပြောကြားခြင်း) 
	· လိုအပ်ချက်များရှိနေကြောင်းကို ငြင်းဆိုခြင်းကြောင့် သို့မဟုတ် အချို့သော ရပ်ရွာအသိုင်းအဝိုင်းများအား ချန်လှပ်ခံရခြင်းကြောင့် လူသားချင်းစာနာမှု အကူအညီ မရရှိသည့် ဘေးဒဏ်ခံပြည်သူ အရေအတွက် 
· လိုအပ်ချက်များရှိနေကြောင်းကို ငြင်းဆိုခြင်းကြောင့် လူသားချင်းစာနာမှု လုပ်ငန်းဆောင်ရွက်ရာတွင် သို့မဟုတ် ဆောင်ရွက်ရန်မေတ္တာရပ်ခံရာတွင် ကြန့်ကြာခဲ့ရသည့် ရက်/သီတင်းပတ်/လ အရေအတွက် 


 
